钦定古今图书集成/明伦汇编/氏族典/第242卷 > 张澹
## 钦定古今图书集成/明伦汇编/氏族典/第242卷 > 张澹

按《宋史张澹传》：“澹字成文，其先南阳人，徙家河南。澹
幼而好学，有才藻。晋开运初，登进士第，解褐校书郎，
历左拾遗、礼部员外郎，出为洛阳令，秩满授吏部员
外。周恭帝初，拜右司员外郎、知制诰。建隆二年，加祠
部郎中，通判泰州、梓州。开宝初，就转仓部郎中。四年，
知制诰。六年，权直学士院。七年，权点检三司事，疽发”
背卒。澹美风仪，善谈论，历官釐务，所至皆治。